Oficialusis leidinys L 220 , 29/08/1977 p. 0072 - 0082

specialusis leidimas suomių kalba: skyrius 13 tomas 7 p. 0212

specialusis leidimas graikų k.: skyrius 13 tomas 6 p. 0211

specialusis leidimas švedų kalba: skyrius 13 tomas 7 p. 0212

specialusis leidimas ispanų kalba: skyrius 13 tomas 7 p. 0224

specialusis leidimas portugalų kalba skyrius 13 tomas 7 p. 0224



Tarybos direktyva 1977 m. birželio 28 d. dėl valstybių narių įstatymų, reglamentuojančių motorinių transporto priemonių ir jų priekabų atbulinės eigos žibintus, suderinimo (77/539/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100 straipsnį, atsižvelgdama į Komisijos pasiūlymą, atsižvelgdama į Europos Parlamento nuomonę [1], atsižvelgdama į Ekonomikos ir socialinių reikalų komiteto nuomonę [2], kadangi techniniai reikalavimai, kuriuos motorinės transporto priemonės privalo atitikti pagal nacionalines teisės normas, be kita ko, siejasi su jų atbulinės eigos žibintais; kadangi šie reikalavimai pavienėse valstybėse narėse skiriasi; kadangi dėl to būtina, kad visos valstybės narės arba papildytų, arba vietoje galiojančių jose nuostatų priimtų vienodus reikalavimus, ypač siekiant, kad EEB tipo patvirtinimo tvarka, kuri buvo svarstoma 1970 m. vasario 6 d. Tarybos direktyvoje 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų [3] tipo patvirtinimą, suderinimo, galėtų būti taikoma kiekvienam transporto priemonės tipui; kadangi Direktyvoje 76/756/EEB [4] Taryba nustatė apšvietimo ir apšvietimo-signalizavimo įtaisų įrengimo motorinėse transporto priemonėse ir jų priekabose bendrus reikalavimus; kadangi atbulinės eigos žibintų sudedamosios dalies tipo patvirtinimo suderinta tvarka leidžia kiekvienai valstybei narei patikrinti, ar laikomasi bendrų konstrukcijos ir patikros reikalavimų bei tas išvadas pranešti kitoms valstybėms narėms, joms nusiunčiant kiekvienam atbulinės eigos žibinto tipui užpildytą sudedamosios dalies tipo patvirtinimo liudijimo kopiją; kadangi visiems pagal patvirtinto tipo reikalavimus pagamintiems atbulinės eigos žibintams pritvirtinus EEB sudedamosios dalies tipo patvirtinimo ženklą, tų žibintų nereikia techniškai patikrinti kitose valstybėse narėse; kadangi pageidautina atsižvelgti į techninius reikalavimus, kuriuos yra nustačiusi JTO Europos ekonomikos komisija savo Reglamente Nr. 23 ("Vienodos motorinių transporto priemonių ir jų priekabų atbulinės eigos žibintų patvirtinimo nuostatos") [5], kuris yra pridėtas prie 1958 m. kovo 20 d. sutarties dėl motorinės transporto priemonės įrangos ir sudedamųjų dalių patvirtinimo ir abipusio pripažinimo vienodų sąlygų; kadangi, derinant nacionalinius įstatymus, susijusius su motorinėmis transporto priemonėmis, abipusiškai pripažįstamos ir kiekvienos valstybės narės patikros, atliktos pagal bendrus reikalavimus, PRIĖMĖ ŠIĄ DIREKTYVĄ: 1 straipsnis 1. Kiekviena valstybė narė EEB sudedamosios dalies tipo patvirtinimą suteikia kiekvienam atbulinės eigos žibinto tipui, kuris atitinka 0, II, III ir IV prieduose nustatytus konstrukcijos ir patikros reikalavimus. 2. EEB sudedamosios dalies tipo patvirtinimą suteikusi valstybė narė imasi būtinų priemonių, kad būtų patikrinta, ar produkcijos pavyzdžiai atitinka patvirtinto tipo reikalavimus, jeigu tai būtina padaryti ir, jeigu reikia, bendradarbiauja su kitų valstybių narių kompetentingomis institucijomis. Tokios patikros atliekamos rengiant patikrinimus vietose. 2 straipsnis Valstybės narės kiekvienam atbulinės eigos žibinto tipo, kurį jos patvirtina pagal 1 straipsnį, gamintojui arba įgaliotajam jo atstovui išduoda EEB sudedamosios dalies tipo patvirtinimo ženklą, kuris atitinka II priede nurodytą pavyzdį. Valstybės narės imasi visų atitinkamų priemonių neleisti, kad būtų naudojami ženklai, dėl kurių pagal 1 straipsnį patvirtinto tipo atbulinės eigos žibintus būtų galima supainioti su kitais įtaisais. 3 straipsnis 1. Jokia valstybė narė negali uždrausti pateikti į rinką atbulinės eigos žibintų dėl priežasčių, susijusių su jų konstrukcija arba veikimo būdu, jeigu tie žibintai turi EEB sudedamosios dalies tipo patvirtinimo ženklą. 2. Vis dėlto valstybė narė gali uždrausti pateikti į rinką EEB sudedamosios dalies tipo patvirtinimo ženklą turinčius atbulinės eigos žibintus, kurie nuosekliai neatitinka patvirtinto tipo reikalavimų. Ta valstybė nedelsdama praneša kitoms valstybėms narėms ir Komisijai apie priemones, kurių ji ėmėsi, ir nurodo tokio sprendimo priežastis. 4 straipsnis Kiekvienos valstybės narės kompetentingos institucijos per mėnesį kitų valstybių narių kompetentingoms institucijoms nusiunčia sudedamosios dalies tipo patvirtinimo liudijimų, kurių pavyzdys nurodytas I priede ir kuriuos jos užpildo kiekvienam atbulinės eigos žibinto tipui, kurį jos patvirtina arba atsisako patvirtinti, kopiją. 5 straipsnis 1. Jeigu EEB sudedamosios dalies tipo patvirtinimą suteikusi valstybė narė nustato, kad tam tikras atbulinės eigos žibintų, turinčių tokį patį EEB sudedamosios dalies tipo patvirtinimo ženklą, skaičius neatitinka tipo, kurį ta valstybė narė yra patvirtinusi, reikalavimų, ji imasi būtinų priemonių užtikrinti, kad produkcijos pavyzdžiai atitiktų patvirtinto tipo reikalavimus. Tos valstybės kompetentingos institucijos pataria kitų valstybių narių kompetentingoms institucijoms, kokių imtis priemonių, kurias, jeigu nustatytų reikalavimų nuosekliai nesilaikoma, galima griežtinti EEB sudedamosios dalies tipo patvirtinimą paskelbiant netekusiu galios. Pirmiau minėtos institucijos imasi tokių pačių priemonių, jeigu kitos valstybės narės kompetentingos institucijos joms praneša apie tokį nustatytų reikalavimų nesilaikymą. 2. Kompetentingos valstybių narių institucijos per mėnesį vienos kitoms praneša apie visus EEB sudedamosios dalies tipo patvirtinimus, kurie paskelbti netekusiais galios, ir tokių priemonių priežastis. 6 straipsnis Pagal nuostatas, nustatytas įgyvendinant šią direktyvą, priimant bet kokį sprendimą atsisakyti atbulinės eigos žibintui suteikti sudedamosios dalies tipo patvirtinimą arba tokį patvirtinimą paskelbti netekusiu galios, ar uždrausti tą žibintą pateikti į rinką arba jį naudoti, nurodomos išsamios tokio sprendimo priežastys. Apie tokius sprendimus pranešama suinteresuotai šaliai, kuri kartu informuojama apie savo teisių gynimo būdus pagal valstybėse narėse galiojančius įstatymus ir apie laikotarpius, per kuriuos leidžiama tais savo teisių gynimo būdais pasinaudoti. 7 straipsnis Jokia valstybė narė negali atsisakyti suteikti EEB tipo arba nacionalinio tipo patvirtinimo transporto priemonei dėl priežasčių, susijusių su atbulinės eigos žibintais, jeigu jie turi EEB sudedamosios dalies tipo patvirtinimo ženklą ir yra pritaisyti pagal Direktyvoje 76/756/EEB nustatytus reikalavimus. 8 straipsnis Jokia valstybė narė negali atsisakyti arba uždrausti parduoti, registruoti, pradėti eksploatuoti arba naudoti kokios nors transporto priemonės dėl priežasčių, susijusių su atbulinės eigos žibintais, jeigu jie turi EEB sudedamosios dalies tipo patvirtinimo ženklą ir yra pritaisyti pagal Direktyvoje 76/756/EEB nustatytus reikalavimus. 9 straipsnis Šioje direktyvoje "transporto priemonė" – tai bet kokia motorinė transporto priemonė, skirta naudoti kelyje, su kėbulu arba be jo, turinti bent 4 ratus, kurios maksimalus konstrukcinis greitis viršija 25 km/h, ir jos priekabos, išskyrus transporto priemones, važiuojančias bėgiais, žemės ūkio arba miško pramonės traktorius ir mechanizmus bei viešosios paskirties transporto priemones. 10 straipsnis Visi būtini pakeitimai, kad priedų reikalavimai būtų sutvarkyti taip, jog būtų atsižvelgta į technikos pažangą, priimami pagal Direktyvos 70/156/EEB 13 straipsnyje nustatytą tvarką. 11 straipsnis 1. Valstybės narės priima būtinas nuostatas, kurios, įsigaliojusios per 18 mėnesių nuo pranešimo apie šią direktyvą dienos, įgyvendina šią direktyvą, ir nedelsdamos apie tai praneša Komisijai. 2. Valstybės narės užtikrina, kad pagrindinės nacionalinių įstatymų, kuriuos jos priima šios direktyvos taikymo srityje, nuostatos būtų perduotos Komisijai. 12 straipsnis Ši direktyva skirta valstybėms narėms. Priimta Liuksemburge, 1977 m. birželio 28 d. Tarybos vardu Pirmininkas W. Rodgers [1] OL C 118, 1977 5 16, p. 29. [2] OL C 114, 1977 5 11, p. 3. [3] OL L 42, 1970 2 23, p. 1. [4] OL L 262, 1976 9 27, p. 1. [5] Europos ekonominė komisija, dokumentas E/ECE/324/E/ECE/TRANS/505/1 redakcija, 22 pried., 1971 8 22. -------------------------------------------------- PRIEDŲ SĄRAŠAS 0 PRIEDAS. | Apibrėžimai, bendrosios specifikacijos, spinduliuojamos šviesos stipris, bandymo atlikimo tvarka, spinduliuojamos šviesos spalva, produkcijos atitiktis | I PRIEDAS. | EEB sudedamosios dalies tipo patvirtinimo liudijimo pavyzdys | II PRIEDAS. | EEB sudedamosios dalies tipo patvirtinimo ir ženklinimo reikalavimai | III PRIEDAS. | Fotometriniai matavimai | IV PRIEDAS. | Spinduliuojamos šviesos spalva, trispalvės koordinatės | -------------------------------------------------- 0 PRIEDAS APIBRĖŽIMAI, BENDROSIOS SPECIFIKACIJOS, SPINDULIUOJAMOS ŠVIESOS STIPRIS, BANDYMO ATLIKIMO TVARKA, SPINDULIUOJAMOS ŠVIESOS SPALVA, PRODUKCIJOS ATITIKTIS 1. APIBRĖŽIMAI 1.1. Atbulinės eigos žibintas – tai žibintas keliui už transporto priemonės galo apšviesti ir kitiems kelių eismo dalyviams įspėti, kad transporto priemonė važiuoja atbuline eiga arba netrukus pradės taip važiuoti. 1.2. Atskaitos ašis - tai gamintojo nustatyta šviesos signalo sklidimo kryptį nusakanti ašis, kuri kaip pradinė kryptis (H = 0°, V = 0°) taikoma fotometriniams matavimams atlikti ir žibintą įrengiant transporto priemonėje. 1.3. Atskaitos centras – tai atskaitos ašies ir išorinio šviesą spinduliuojančio paviršiaus susikirtimas. Atskaitos centrą nurodo žibinto gamintojas. 1.4. Atbulinės eigos žibinto tipas – tai tokiais pagrindiniais aspektais nesiskiriantys atbulinės eigos žibintai: 1.4.1. prekės pavadinimu arba ženklu; 1.4.2. optinės sistemos charakteristikomis; 1.4.3. turimomis sudedamosiomis dalimis, kurios optines savybes gali pakeisti taikydamos atspindėjimą, lūžimą arba absorbciją; 1.4.4. kaitinamosios lempos tipu. (2.) (3.) (4.) 5. BENDROSIOS SPECIFIKACIJOS 5.1. Kiekvienas II priedo 1.2.3 punkte nurodytas pavyzdys atitinka toliau pateiktuose skirsniuose nustatytas specifikacijas. 5.2. Atbulinės eigos žibintai yra suprojektuoti ir pagaminti taip, kad esant normalioms eksploatavimo sąlygoms ir nepaisant to eksploatavimo metu žibintus galinčios veikti vibracijos, bus užtikrinta, kad atbulinės eigos žibintų veikimas atitiks nustatytus reikalavimus ir kad tie žibintai išlaikys šios direktyvos nustatytas technines charakteristikas. 6. SPINDULIUOJAMOS ŠVIESOS STIPRIS 6.1. Kiekvieno iš II priedo 1.2.3 punkte nurodytų 2 pavyzdžių spinduliuojamos šviesos stipris nėra mažesnis už minimalų ir ne didesnis už maksimalų toliau nurodytą šviesos stiprį ir tas stipris matuojamas toliau nurodyta kryptimi atsižvelgiant į atskaitos ašį (išreikšta laipsniais nuo atskaitos ašies). 6.2. Šviesos stipris išilgai atskaitos ašies ne mažesnis kaip 80 cd. 6.3. Tomis kryptimis, kuriomis žibintą galima matyti, spinduliuojamos šviesos stipris ne- didesnis kaip: - 300 cd horizontalios plokštumos kryptimi arba virš jos, - 600 cd kryptimis žemiau horizontalios plokštumos. 6.4. Kiekviena kita III priede parodyta matavimo kryptimi spinduliavimo stipris yra ne mažesnis už minimalias tame priede nurodytas vertes. 7. BANDYMO ATLIKIMO TVARKA Visi matavimai atliekami taikant tų tipų, kurie yra rekomenduoti atbulinės eigos žibintui, nespalvotas standartines kaitinamąsias lempas, kurios sureguliuojamos taip, kad jų skleidžiamas įprastas šviesos srautas atitiktų nustatytąjį tų tipų lempoms. 8. SPINDULIUOJAMOS ŠVIESOS SPALVA Spinduliuojamos šviesos spalva turi būti balta. Jeigu kyla abejonių, spalvą galima patikrinti taikant IV priede pateiktą baltos spalvos apibrėžimą. 9. PRODUKCIJOS ATITIKTIS Kiekvienas EEB sudedamosios dalies tipo patvirtinimo ženklą turintis atbulinės eigos žibintas turi atitikti patvirtinto tipo reikalavimus ir 6 bei 8 skirsniuose nustatytas fotometrines sąlygas. Vis dėlto jei tai yra atsitiktinės atrankos būdu iš serijinės produkcijos išrinktas atbulinės eigos žibintas, reikalavimas dėl mažiausio spinduliuojamos šviesos stiprio (išmatuoto taikant standartinę kaitinamąją lempą kaip nurodyta 7 skirsnyje) kiekviena atitinkama kryptimi apribojamas iki 80 % 6 skirsnyje apibrėžtos mažiausios vertės. -------------------------------------------------- I PRIEDAS EEB SUDEDAMOSIOS DALIES TIPO PATVIRTINIMO LIUDIJIMO PAVYZDYS (Didžiausias formatas: A 4 (210 × 297 mm)) +++++ TIFF +++++ -------------------------------------------------- II PRIEDAS EEB SUDEDAMOSIOS DALIES TIPO PATVIRTINIMO IR ŽENKLINIMO REIKALAVIMAI 1. PARAIŠKA SUTEIKTI EEB SUDEDAMOSIOS DALIES TIPO PATVIRTINIMĄ 1.1. Paraišką suteikti EEB sudedamosios dalies tipo patvirtinimą įteikia prekės pavadinimo arba ženklo turėtojas ar įgaliotasis jo atstovas. 1.2. Prie paraiškos dėl kiekvieno tipo atbulinės eigos žibinto pridedama: 1.2.1. trumpas techninis aprašas, kuriame ypač nurodomas (-i) rekomenduotas (-i) kaitinamosios (-ųjų) lempos (–ų), kuri (-ios) turi atitikti Tarptautinės apšvietimo komisijos (CIE) specifikacijas, tipas (-ai); 1.2.2. brėžiniai (3 kopijos), kuriuose matyti pakankamai detalių, kad būtų galima identifikuoti atbulinės eigos žibinto tipą, ir kuriuose geometriškai nurodyta žibinto pritvirtinimo prie transporto priemonės vieta, stebėjimo ašis, kuri atliekant bandymus turi būti laikoma atskaitos ašimi (horizontalusis kampas H = 0°, kryžminis kampas V = 0°) ir pirmiau minėtuose bandymuose atskaitos centru laikytinas taškas; 1.2.3. du pavyzdžiai; 2. ŽENKLINIMAS 2.1. EEB sudedamosios dalies tipą patvirtinti pateikto atbulinės eigos žibinto tipo pavyzdžiai turi turėti: 2.1.1. aiškiai įskaitomą ir nenutrinamą pareiškėjo prekės pavadinimą arba ženklą; 2.1.2. aiškiai įskaitomą ir nenutrinamą rekomenduojamo (-ų) kaitinamosios (-ųjų) lempos (-ų) tipo (-ų) ženklinimą; 2.1.3. jeigu būtina, siekiant, kad būtų išvengta klaidų atbulinės eigos žibintą tvirtinant prie transporto priemonės, viršutinė sklaidytuvo dalis pažymima žodžiu "VIRŠUS"; 2.1.4. tuose pavyzdžiuose turi būti pakankamai vietos, kurioje galėtų tilpti EEB sudedamosios dalies tipo patvirtinimo ženklas, įskaitant papildomus 4 skirsnyje nurodytus simbolius; ta vieta nurodoma 1.2.2 punkte paminėtuose brėžiniuose. 3. EEB SUDEDAMOSIOS DALIES TIPO PATVIRTINIMAS 3.1. Jeigu pagal 1 skirsnį pateikti 2 pavyzdžiai atitinka 0, II, III ir IV priedų reikalavimus, suteikiamas EEB sudedamosios dalies tipo patvirtinimas ir paskiriamas sudedamosios dalies tipo patvirtinimo numeris. 3.2. Tas numeris neskiriamas jokiam kitam atbulinės eigos žibinto tipui. 3.3. Jeigu EEB sudedamosios dalies tipo patvirtinimo prašoma iš atbulinės eigos ir kitų žibintų sudarytam apšvietimo ir apšvietimo-signalizavimo įtaisui, galima išduoti bendrą EEB sudedamosios dalies tipo patvirtinimo ženklą, jeigu atbulinės eigos žibintas atitinka šios direktyvos reikalavimus ir jeigu kiekvienas iš apšvietimo ir apšvietimo-signalizavimo įtaisą, kuriam prašoma suteikti EEB sudedamosios dalies tipo patvirtinimą, sudarančių žibintų atitinka konkrečius jam taikomos direktyvos reikalavimus. 4. ŽENKLAI 4.1. Kiekvienas pagal šią direktyvą patvirtinto tipo reikalavimus atitinkantis atbulinės eigos žibintas turi EEB sudedamosios dalies tipo patvirtinimo ženklą. 4.2. Tas ženklas – tai raidę "e" supantis stačiakampis, po kurio eina sudedamosios dalies tipo patvirtinimą suteikusios valstybės skiriamasis numeris arba raidė (-ės): 1 – Vokietija, 2 – Prancūzija, 3 – Italija, 4 – Nyderlandai, 6 – Belgija, 11 – Jungtinė Karalystė 13 – Liuksemburgas 18 – Danija IRL – Airija. Tas ženklas taip pat turi turėti atitinkamam atbulinės eigos žibinto tipui išduoto EEB sudedamosios dalies tipo patvirtinimo liudijimo numerį, atitinkantį EEB sudedamosios dalies tipo patvirtinimo numerį. 4.3. EEB sudedamosios dalies tipo patvirtinimo ženklą galima papildyti papildomu simboliu "AR". 4.4. EEB sudedamosios dalies tipo patvirtinimo numeris turi būti dedamas bet kokioje patogioje vietoje prie "e" raidę supančio stačiakampio. 4.5. EEB sudedamosios dalies tipo patvirtinimo ženklas ir papildomi simboliai ant žibinto sklaidytuvo arba vienas iš sklaidytuvų turi būti dedami taip, kad jie būtų nenutrinami ir aiškiai įskaitomi net ir atbulinės eigos žibintą pritvirtinus transporto priemonėje. 4.6. EEB sudedamosios dalies tipo patvirtinimo ženklo ir pirmiau minėto papildomo iš A ir R raidžių sudaryto simbolio pavyzdžiai yra pateikti priedėlyje. 4.7. Jeigu iš atbulinės eigos žibinto ir kitų žibintų sudarytam apšvietimo ir apšvietimo-signalizavimo įtaisui pagal 3.3 punktą išduodamas bendras EEB sudedamosios dalies tipo patvirtinimo numeris, galima dėti bendrą EEB sudedamosios dalies tipo patvirtinimo ženklą, sudarytą iš: - "e" raidę supančio stačiakampio, po kurio eina EEB sudedamosios dalies tipo patvirtinimą suteikusios valstybės narės skiriamasis numeris arba raidė (-ės), - EEB sudedamosios dalies tipo patvirtinimo numerio, - pagal įvairias direktyvas, pagal kurias EEB sudedamosios dalies tipo patvirtinimas buvo suteiktas, būtinų papildomų simbolių. 4.8. Įvairių sudedamųjų šio ženklo dalių matmenys neturi būti mažesni už didžiausius minimalius matmenis, kurie atskiriems ženklams nustatyti Direktyvomis, pagal kurias buvo suteiktas EEB sudedamosios dalies tipo patvirtinimas. -------------------------------------------------- Priedėlis EEB sudedamosios dalies tipo patvirtinimo ženklas +++++ TIFF +++++ Įtaisas, turintis pirmiau pateiktą EEB sudedamosios dalies tipo patvirtinimo ženklą – tai atbulinės eigos žibintas, kuriam EEB tipo patvirtinimas suteiktas Vokietijoje (e 1) ir patvirtinimo numeris 1271. -------------------------------------------------- III PRIEDAS FOTOMETRINIAI MATAVIMAI 1. MATAVIMO METODAI 1.1. Atliekant fotometrinius matavimus užtikrinama, kad taikant atitinkamą maskavimą būtų išvengta atsitiktinių atspindžių. 1.2. Jeigu matavimų rezultatai užginčijami, matavimai atliekami taip, kad būtų laikomasi tokių reikalavimų: 1.2.1. matavimo atstumas yra toks, kad būtų taikomas atvirkštinio atstumo kvadrato dėsnis; 1.2.2. matavimo įranga yra tokia, kad žiūrint iš žibinto atskaitos centro kampinė imtuvo apertūra būtų 10′–1°. 1.2.3. tariama, kad šviesos stiprio reikalavimų tam tikra žiūrėjimo kryptimi yra laikomasi, jeigu tų reikalavimų laikomasi kryptimi, kuri nuo žiūrėjimo krypties nukrypsta ne daugiau kaip 15′. 2. KAMPO LAIPSNIAIS NUO ATSKAITOS AŠIES NURODYTI MATAVIMO TAŠKAI IR MAŽIAUSIO SPINDULIUOJAMOS ŠVIESOS STIPRIO VERTĖS VIRŠUS +++++ TIFF +++++ 2.1. Kryptis H = 0° ir V = 0° atitinka atskaitos ašį (kuri, kai žibintas pritaisytas prie transporto priemonės, turi būti horizontali, lygiagreti vidurinei išilginei transporto priemonės plokštumai ir nukreipta privaloma apžvelgiamumo kryptimi). Ji kerta atskaitos centrą. Lentelėje pateiktos vertės – tai įvairiomis matavimo kryptimis nustatytos mažiausio šviesos stiprio vertės, nurodytos cd. 2.2. Jeigu žibintą patikrinus vizualiai nustatoma, kad šviesos stipris atskiruose taškuose labai skiriasi, atliekama patikra, jog būtų užtikrinta, kad tarp dviejų toliau nurodytų matavimo krypčių išmatuotas šviesos stipris nebūtų daugiau kaip 50 % mažesnis už minimalų iš dviejų tomis matavimo kryptimis nustatytų šviesos stiprių. -------------------------------------------------- IV PRIEDAS SPINDULIUOJAMOS ŠVIESOS SPALVA TRISPALVĖS KOORDINATĖS BALTA: | riba į mėlynąją pusę: | x ≥ 0,310 | riba į geltonąją pusę: | x ≤ 0,500 | riba į žaliąją pusę: | y ≤ 0,150 + 0,640 x | riba į žaliąją pusę: | y ≤ 0,440 | riba į purpurinę pusę: | y ≥ 0,050 + 0,750 x | riba į raudonąją pusę: | y ≥ 0,382 | Toms kolorimetrinėms charakteristikoms patikrinti taikomas šviesos šaltinis, kurio spalvinė temperatūra 2854 K ir kuris atitinka Tarptautinės apšvietimo komisijos (CIE) A klasės apšvietimo įtaisą. --------------------------------------------------